**«Բոռ»** (ռուս.՝ Овод), 1955 թվականի խորհրդային պատմական դրամա, նկարահանվել է Էթել Լիլիան Վոյնիչի համանուն վեպի հիման վրա, ռեժիսոր՝ Ալեքսանդր Ֆայնցիմմեր։ 1955 թվականին ֆիլմը երրորդն է եղել Խորհրդային Միությունում, որն ունեցել է 39.16 միլիոն դիտող։

Կինոնկարը պատմում է հայրենիքի անկախության համար ավստրիացի զավթիչների դեմ իտալացի հայրենասերների ընդհատակյա պայքարի մասին։ Այս իրադարձությունների ֆոնին մի ողբերգական պատմություն է մաքուր սրտով և խանդավառ երիտասարդից լեգենդար և խուսափողական Բոռի՝ անգութ հեղափոխականի վերափոխվելու մասին։

Սյուժե
------

Երիտասարդ ուսանող Արթուր Բերտոնը հրաժեշտ է տալիս իր սիրելի ուսուցչին՝ քահանա Մոնտանելիին, որը Հռոմի պապի հրամանով մեկնում էր Հռոմ։ Արթուրը մասնակցում է «Երիտասարդ Իտալիա» կազմակերպության գործունեությանը։ Նա նախանձում էր կազմակերպության առաջնորդ Ջովանի Բոլլային, խանդում իր սիրելի Ջեմմային, որը ջերմ հարաբերություններ ուներ Բոլլայի հետ։ Արթուրը այս ամենը խոստովանում է քահանա հայր Կարդիին, որից հետո ժանդամները բոլոր հեղափոխականներին ձերբակալում են։ Բանտի բակում զբոսնելիս Արթուրը խոստովանում է Բոլլային, որը ինքը ժանդամներին պատմել է կազմակերպության մասին, և Բոլլան նրան դավաճան է անվանում։ Արթուրն ազատվում է և փորձում է կատարվածի մասին պատմել Ջեմմային, բայց Ջեմման ապտակում է Արթուրին և փախչում։ Վերադառնալով տուն՝ Արթուրը ավագ եղբորից՝ Բերտոնից իմանում է, որ իր իսկական հայրը Մոնտանելին է։ Արթուրը աշխարհը փլուզվում է, նա կոտրում է իր խաչելությունը և փախչում տնից։

Շատ տարիներ անց Հարավային Ամերիկայի հեղափոխական մարտերում խեղված Արթուրը վերադառնում է տուն։ Բոռ կեղծանունով նա միանում է հեղափոխականներին, որոնք զինված պայքար էին մղում Իտալիայում ավստրիացի զավթիչներին դեմ։ Հեղափոխական տրամադրությամբ մտավորականությանը նա հայտնի էր Ռիվարես անունով։ Ավստրիայի կայսրը Իտալիային է ուղարկում լրացուցիչ ռազմական զորախումբ, հայր Կարդին ողջունում է երթի ավստրիացի զինվորներին և նրանց հրամանատարին։ Բոռը մասնակցում է զենքի գաղտնի առաքմանը, ոստիկանները հետապնդում են նրան։ Կարբոնարները նահանջում են ճակատամարտում, իսկ Ռիվարեսը, լսելով Մոնտանելիի հրամանը, իջեցնում է զենքը և գերի ընկնում։ Դատավճիռը կայացված էր` մահապատիժ։ Ընկերները բանտարկյալին խարտոց են փոխանցում, նա սղոցում է ճաղերը, բայց անգիտակից ընկնում է բանտի բակում։ Իր մահապատժից առաջ Արթուրը խոստովանում է Մոնտանելիին, որ ինքը նրա որդին է, և ցնցված հորը ընտրություն է առաջարկում՝ ազատության համար պայքարի և Քրիստոսի հանդեպ հավատի միջև։ Կարդինալն իր որդուն առաջարկում է փախչել, բայց Արթուրը էլ չի ցանկանում կյանք ընդունել եկեղեցու սպասավորից։ Ավստրիացիները լուսադեմին գնդակահարում են Բոռին, նա ինքն է հրամայում իր մահապատիժը։ Ֆիլմի վերջում Մոնտանելլին սարսափած գոռում է. «Աստված չկա»։

Դերերում
--------

| Դերակատար | Դեր |
| --- | --- |
| Օլեգ Ստրիժենով | Արթուր Բերտոն, Ֆելիչե Ռիվարես  Արթուր Բերտոն, Ֆելիչե Ռիվարես  |
| Մարիաննա Ստրիժենովա | Ջեմմա  Ջեմմա  |
| Նիկոլայ Սիմոնով | Լորենցո Մոնտանելի  Լորենցո Մոնտանելի  |
| Վլադիմիր Էտուշ | Չեզարե Մարտինի  Չեզարե Մարտինի  |
| Սեմյոն Սվաշենկո | Ջորդանո Մարկոնե  Ջորդանո Մարկոնե  |
| Պավել Ուսովնիչենկո | Ջուզեպպե  Ջուզեպպե  |
| Վադիմ Մեդվեդև | Ջովանի Բոլլա  Ջովանի Բոլլա  |
| Վլադիմիր Չեստնոկով | Դոմինիկինո  Դոմինիկինո  |
| Ռուբեն Սիմոնով | Կարդի  Կարդի  |
| Անտոնի Խոդուրսկի | Գրասինի  Գրասինի  |
| Աննա Լիսյանսկայա | Գրասինիի կինը  Գրասինիի կինը  |
| Գրիգորի Շպիգել | Ջեյմս Բերտոն՝ Արթուրի ավագ խորթ եղբայրը  Ջեյմս Բերտոն՝ Արթուրի ավագ խորթ եղբայրը  |
| Ելենա Յունգեր | Ջուլի Բերտոն՝ Ջեյմս Բերտոնի կինը  Ջուլի Բերտոն՝ Ջեյմս Բերտոնի կինը  |
| Բորիս Դմոխովսկի | քաղաքի հրամանատար  քաղաքի հրամանատար  |
| Յակով Մալյուտին | գնդապետ  գնդապետ  |
| Եֆիմ Կոպելյան | սահմանային պետ  սահմանային պետ  |
| Կոստանտին Ադաշևսկի | ավստրիացի գեներալ  ավստրիացի գեներալ  |
| Էմանուիլ Գելլեր | լրտես  լրտես  |
| Գեորգի Միլյար | մուրացկան  մուրացկան  |
| Պավել Պանկով | սպա  սպա  |
| Բորիս Իլյասով | ժանդարմ  ժանդարմ  |

Ծանոթագրություններ
------------------

1. ↑  Internet Movie Database — 1990.
2. ↑  «Овод» (Russian). Kinopoisk. Վերցված է 2016 թ․ սեպտեմբերի 23-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Բոռ(անգլ.) ֆիլմը Internet Movie Database կայքում
* Բոռ (1955) — Кино-Театр.ru

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |